pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-​เปิดเงื่อนไข “บ้านล้านหลัง” สานฝันคนอยากมีบ้าน
วันพุธที่ 21 พฤศจิกายน 2561
​เปิดเงื่อนไข “บ้านล้านหลัง” สานฝันคนอยากมีบ้าน
--
มีข่าวดี...สําหรับคนอยากมีบ้านเป็นของตนเอง โดยเฉพาะผู้มีรายได้น้อยที่ไม่สามารถเข้าถึงสินเชื่อของธนาคารพาณิชย์ กลุ่มคนวัยทํางานหรือกําลังเริ่มต้นสร้างครอบครัว และกลุ่มผู้สูงอายุ
ล่าสุดรัฐบาลออกโครงการ “บ้านล้านหลัง” หรือชื่อเรียกอย่างเป็นทางการว่า โครงการสินเชื่อเพื่อที่อยู่อาศัยแห่งรัฐ เพื่อสนับสนุนให้ประชาชนมีที่อยู่อาศัยในราคาที่เหมาะสม ดําเนินการโดยธนาคารอาคารสงเคราะห์ (ธอส.) วงเงิน 50,000 ล้านบาท ระยะเวลากู้สูงสุดไม่เกิน 40 ปี เริ่มโครงการตั้งแต่วันนี้ – 30 ธ.ค.62
โดยประเภทที่อยู่อาศัยตามโครงการนี้ จะต้องมีราคาซื้อขายไม่เกิน 1,000,000 บาทต่อหน่วย เช่น ที่อยู่อาศัยที่สร้างบนที่ดินของตัวเอง ที่อยู่อาศัยที่สร้างใหม่ บ้านจัดสรร บนที่ดินของรัฐ เอกชน การเคหะ บ้านมือสอง หรือแม้แต่ทรัพย์สินรอการขาย ของสถาบันการเงินและกรมบังคับคดี ทั้งในกรุงเทพฯ ปริมณฑล และต่างจังหวัด
สําหรับสินเชื่อที่จะให้นี้ ครอบคลุมถึง
1) การซื้อที่ดินพร้อมอาคารหรือห้องชุด
2) การปลูกสร้างบ้าน หรือซื้อที่ดินพร้อมปลูกสร้างบ้าน
3) การปลูกสร้างบ้านบนที่ดินของรัฐ
4) การซื้อบ้าน หรือห้องชุด บนที่ดินของรัฐ
5) การซื้ออุปกรณ์หรือสิ่งอํานวยความสะดวกต่าง ๆ เช่น เฟอร์นิเจอร์ตกแต่งภายใน อุปกรณ์เครื่องใช้ เป็นต้น
ใครบ้างที่สามารถเข้าร่วมโครงการได้?
กลุ่มที่ 1 ผู้ที่มีรายได้ไม่เกิน 25,000 บาท/เดือน
วงเงินกู้สูงสุดต่อรายไม่เกิน 1,000,000 บาท อัตราดอกเบี้ยคงที่ 3% ต่อปี ตั้งแต่ปีที่ 1 – ปีที่ 5 หลังจากนั้นลูกค้ารายย่อย MRR- 0.75% ต่อปี ลูกค้าสวัสดิการหักเงินเดือน MRR- 1% ต่อปี ถ้าซื้ออุปกรณ์หรือสิ่งอํานวยความสะดวก = MRR
หากมีวงเงินกู้ 500,000 บาท 5 ปีแรก ผ่อนจ่ายเพียง 1,900 – 3,000 บาทต่อเดือน ถ้าวงเงินกู้ 1,000,000 บาท ผ่อนจ่าย 3,800 – 6,000 บาทต่อเดือน
และยังได้ยกเว้นค่าธรรมเนียมการยื่นกู้ ค่าประเมินราคาหลักประกัน ค่าจดทะเบียนสิทธิและนิติกรรม และค่าจดทะเบียนนิติกรรมจํานอง อีกด้วย
กลุ่มที่ 2 ผู้ที่มีรายได้เกิน 25,000 บาท/เดือน
วงเงินกู้สูงสุดต่อรายไม่เกิน 1,000,000 บาท อัตราดอกเบี้ยคงที่ 3% ต่อปี ตั้งแต่ปีที่ 1 – ปีที่ 3 หลังจากนั้นลูกค้ารายย่อย MRR- 0.5% ต่อปี ลูกค้าสวัสดิการหักเงินเดือน MRR- 1% ต่อปี ถ้าซื้ออุปกรณ์หรือสิ่งอํานวยความสะดวก = MRR
หากมีวงเงินกู้ 500,000 บาท 3 ปีแรก ผ่อนจ่ายเพียง 1,900 – 3,200 บาทต่อเดือน ถ้าวงเงินกู้ 1,000,000 บาท ผ่อนจ่าย 3,800 – 6,300 บาทต่อเดือน
“บ้านล้านหลัง” อีกหนึ่งความมุ่งมั่นตั้งใจของรัฐบาล เพื่อยกระดับคุณภาพชีวิตของประชาชน ที่ช่วยตอบโจทย์คนอยากมีบ้านเป็นของตนเอง ...ติดต่อได้ที่ ธอส.ทุกสาขาทั่วประเทศ
--------------------------------------------------------
ภาพ/ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีรับมอบหน้ากากอนามัย 500,000 ชิ้น จากบริษัทหัวเว่ยฯ  พร้อมย้ำความร่วมมือผ่านเทคโนโลยีดิจิทัล-เครือข่าย 5G
วันศุกร์ที่ 12 มิถุนายน 2563
นายกรัฐมนตรีรับมอบหน้ากากอนามัย 500,000 ชิ้น จากบริษัทหัวเว่ยฯ  พร้อมย้ําความร่วมมือผ่านเทคโนโลยีดิจิทัล-เครือข่าย 5G
นายกรัฐมนตรีรับมอบหน้ากากอนามัย 500,000 ชิ้น จากบริษัทหัวเว่ยฯ  พร้อมย้ําความร่วมมือผ่านเทคโนโลยีดิจิทัล-เครือข่าย 5G
วันนี้ (12 มิถุนายน 2563) เวลา 09.00 น. ณ ห้องสีม่วง ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม รับมอบหน้ากากอนามัย จํานวน 500,000 ชิ้น จากนายอาเบล เติ้ง (Abel Deng) ประธานกรรมการบริหาร บริษัทหัวเว่ย เทคโนโลยี่ (ประเทศไทย) โดยศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี กล่าวสรุปสาระสําคัญ ดังนี้
นายกรัฐมนตรีกล่าวขอบคุณบริษัทหัวเว่ยฯ ที่ได้ให้การสนับสนุนและมีส่วนร่วมในการแก้ไขปัญหาสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ซึ่งหน้ากากอนามัยที่ได้รับในวันนี้เป็นส่วนหนึ่งในการป้องกันการแพร่ระบาดและควบคุมโรค ยินดีที่บริษัท หัวเว่ยฯ จะให้ความร่วมมือกับไทยในการพัฒนาด้านการสื่อสารและโทรคมนาคม โดยเฉพาะการสร้างเครือข่าย 5G ซึ่งถือเป็นนโยบายที่รัฐบาลให้ความสําคัญ ไทยพร้อมพัฒนาศักยภาพเพื่อเป็นผู้นําด้านเทคโนโลยีดิจิทัลของภูมิภาค
ด้านนายอาเบล เติ้ง เป็นเกียรติและขอบคุณที่ได้มีโอกาสเข้าเยี่ยมคารวะอีกครั้ง ยืนยันที่จะให้ความร่วมมือในมิติต่าง ๆ อย่างต่อเนื่อง ซึ่งทางบริษัทหัวเว่ยฯ มีโครงการที่จะสนับสนุนไทยด้วยการใช้นวัตกรรมดิจิทัลและการสร้างเครือข่าย 5G อย่างเต็มรูปแบบในอนาคต เช่น การสร้างศูนย์ 5G Ecosystem Innovation Center และบริการ Cloud เพื่อช่วยฟื้นฟูเศรษฐกิจและสังคมไทย พร้อมทั้งชื่นชมการทํางานอย่างทุ่มเทของนายกรัฐมนตรี ซึ่งถือเป็นผู้นําที่ประสบความสําเร็จในการควบคุมสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) อย่างมีประสิทธิภาพ
รัฐบาลไทย-ข่าวทำเนียบรัฐบาล-ออมสิน จัดงานวันเด็ก 2563 เด็กฝากเงินด้วยตัวเอง 100 บาท รับ “กระปุกคิดส์ดี คิดส์พลังบวก”
วันพุธที่ 8 มกราคม 2563
ออมสิน จัดงานวันเด็ก 2563 เด็กฝากเงินด้วยตัวเอง 100 บาท รับ “กระปุกคิดส์ดี คิดส์พลังบวก”
ธนาคารออมสิน จัดกิจกรรม “วันเด็กแห่งชาติ” ประจําปี 2563 ณ ธนาคารออมสินสํานักงานใหญ่ ด้วยแนวคิด “GSB Quality Kids : คิดส์ดี คิดส์คุณภาพ ปี 2” พบกิจกรรมสร้างสรรค์มากมาย โดยเปิดลงทะเบียนเข้างานล่วงหน้าผ่านเว็บไซต์ www.gsb.or.th
ธนาคารออมสิน จัดกิจกรรม “วันเด็กแห่งชาติ” ประจําปี 2563 ณ ธนาคารออมสินสํานักงานใหญ่ ด้วยแนวคิด “GSB Quality Kids : คิดส์ดี คิดส์คุณภาพ ปี 2” พบกิจกรรมสร้างสรรค์มากมาย โดยเปิดลงทะเบียนเข้างานล่วงหน้าผ่านเว็บไซต์ www.gsb.or.th พร้อมชวนนํากระปุกออมสินที่หยอดเงินไว้มาโชว์เพื่อรับ “กระปุกคิดส์ดี คิดส์พลังบวก” มีจํากัด 500 ใบ พร้อมเปิดทุกสาขาทั่วประเทศให้เด็กฝากเงินเป็นกรณีพิเศษ ในเวลา 8.30 - 12.00 น. ฝากเงินหรือเปิดบัญชีด้วยตัวเอง ตั้งแต่ 100 บาทขึ้นไป รับ “กระปุกคิดส์ดี คิดส์พลังบวก”
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า ในวันเด็กแห่งชาติของทุกปี หน่วยงานต่างๆ ได้จัดกิจกรรมมากมายเพื่อให้เด็กไทยได้เข้าไปมีส่วนร่วมทั้งเพื่อสันทนาการ สนุกสนาน โดยธนาคารออมสินได้จัดงานวันเด็กแห่งชาติมาอย่างต่อเนื่อง โดยปีนี้จัดขึ้นภายใต้แนวคิด “GSB Quality Kids : คิดส์ดี คิดส์คุณภาพ ปี 2” โดยมีกิจกรรมสําคัญที่จัดขึ้นเป็นประจําทุกปีมาอย่างยาวนาน คือการเปิดรับฝากเงินเป็นกรณีพิเศษ เพื่อปลูกฝังนิสัยการออมตั้งแต่วัยเยาว์ พร้อมทั้งแจกของที่ระลึกให้แก่เด็กที่ฝากเงิน โดยสาขาทุกแห่งทั่วประเทศเปิดให้บริการแก่เด็กที่มาฝากเงินหรือเปิดบัญชีด้วยตัวเองตั้งแต่ 100 บาทขึ้นไป ได้รับของที่ระลึก “กระปุกคิดส์ดี คิดส์พลังบวก” 1 ชิ้น ต่อ 1 ราย ตั้งแต่เวลา 8.30-12.00 น. ขณะที่ธนาคารออมสินสํานักงานใหญ่นอกจากแจกกระปุกตามเงื่อนไขดังกล่าวแล้ว ยังได้จัดกิจกรรมพิเศษ เชิญชวนเด็กที่มีนิสัยรักการออมชอบหยอดกระปุกออมสินแล้วมาร่วมงานนี้ ให้นํากระปุกออมสินมาแสดงด้วย จะได้รับ “กระปุกออมสินคิดส์ดี คิดพลังบวก” 1 ชิ้น ต่อ 1 สิทธิ์ (ของมีจํานวนจํากัด)
สําหรับกิจกรรมต่างๆ ที่จัดขึ้น ณ ธนาคารออมสินสํานักงานใหญ่ มีกิจกรรม สีสัน เกม ซึ่งเน้นให้เด็กๆ ได้รับความรู้ ความสนุกสนาน ท้าทายความคิด ควบคู่ไปกับสาระต่างๆ อย่างครบครัน เปิดประสบการณ์ใหม่ๆ ให้เด็กได้เรียนรู้และนําไปเป็นแนวคิดในการใช้ชีวิต การเรียน สู่การเป็นอนาคตที่ดีของชาติต่อไป รวมทั้งสิ้น 6 ฐาน ซึ่งนอกเหนือจากกิจกรรมเล่นเกมต่างๆ แล้ว เด็กๆ จะได้พบเยาวชนตัวอย่าง อาทิ น้องมะลิ, น้องเรซซิ่ง การแสดงโชว์จากค่ายจ๊ะทิงจา ด้วยรวมถึงมีอาหารและเครื่องดื่มที่แจกฟรีตลอดทั้งงาน โดยมีพันธมิตรเข้าร่วมจัดงานมากมาย อาทิ บมจ.ทิพยประกันชีวิต, บมจ.ทิพยประกันภัย, บลจ.เอ็มเอฟซี, โมโนมิวสิค, เมเจอร์กรุ๊ป, เอสเอฟซีเนม่า เป็นต้น
“เด็กที่จะมาร่วมงานที่ธนาคารออมสินสํานักงานใหญ่ สามารถลงทะเบียนล่วงหน้าผ่านเว็บไซต์ธนาคารออมสิน www.gsb.or.th ได้ตั้งแต่วันที่ 8 มกราคม 2563 เวลา 18.00 น. เป็นต้นไป จนถึงวันที่ 10 มกราคม 2563 เวลา 18.00 น. หรือเตรียมบัตรประจําตัวประชาชนมาเพื่อใช้ในการลงทะเบียนเข้างานที่หน้างานในวันเสาร์ที่ 11 มกราคม 2563 ซึ่งเด็กๆ จะได้รับ QR Code ของตนเอง ใช้ในการร่วมกิจกรรมเล่นเกมตามฐานต่างๆ การตอบแบบสอบถาม การจับรางวัล สะสมแต้มรับของรางวัล และลุ้นรับทุนการศึกษาอีกด้วย” ดร.ชาติชาย กล่าวในที่สุด.
รัฐบาลไทย-ข่าวทำเนียบรัฐบาล-‘มนัญญา’ ติวเข้มสารวัตรเกษตรฯ ทั่วประเทศ ก่อนมีมติแบน 3 สาร
วันศุกร์ที่ 22 พฤศจิกายน 2562
‘มนัญญา’ ติวเข้มสารวัตรเกษตรฯ ทั่วประเทศ ก่อนมีมติแบน 3 สาร
‘มนัญญา’ ติวเข้มสารวัตรเกษตรฯ ทั่วประเทศ ก่อนมีมติแบน 3 สาร ย้ําต้องไม่มีเกษตรกรถูกจับกุมกรณีมีสารไว้ในครอบครอง
‘มนัญญา’ ติวเข้มสารวัตรเกษตรฯ ทั่วประเทศ ก่อนมีมติแบน 3 สาร ย้ําต้องไม่มีเกษตรกรถูกจับกุมกรณีมีสารไว้ในครอบครอง
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวภายหลังมอบนโยบายในการควบคุมกํากับวัตถุอันตรายชนิดที่ 4 แก่พนักงานเจ้าหน้าที่สารวัตรเกษตร จํานวน 300 คนทั่วประเทศ ว่า การประชุมมอบนโยบายในวันนี้ เพื่อชี้แจงแนวทางในการลงพื้นที่และการดูแลประชาชนและเกษตรกรในการส่งคืน
3 สารเคมี ได้แก่ พาราควอต คลอร์ไพรีฟอส และไกลโฟเซต ตามคําสั่งกรมวิชาการเกษตร ลงวันที่ 28 ต.ค. 62 ให้ผู้ที่มีวัตถุอันตราย “พาราควอต คลอร์ไพรีฟอส และไกลโฟเซต” ที่อยู่ในความครอบครอง แจ้งปริมาณการมีไว้ในครอบครองภายใน 15 วัน นับแต่ประกาศกําหนดให้วัตถุอันตรายดังกล่าว เป็นวัตถุอันตรายชนิดที่ 4 (ห้ามมิให้มีการผลิต นําเข้า ส่งออก นําผ่าน หรือมีไว้ครอบครอง) มีผลบังคับใช้ ตลอดจนให้ส่งมอบวัตถุอันตรายดังกล่าวที่มีในครอบครองต่อพนักงานเจ้าหน้าที่ภายใน 15 วัน นับแต่วันที่แจ้งปริมาณการครอบครอง โดยให้แจ้งและส่งมอบที่สํานักควบคุมพืชและวัสดุเกษตร หรือศูนย์วิจัยและพัฒนาการเกษตรจังหวัด เขต 1-8 โดยสารวัตรเกษตรจะต้องสร้างความเข้าใจในการปฏิบัติหน้าที่ตรงกัน เพื่อดําเนินงานได้อย่างมีประสิทธิภาพ อีกทั้งเร่งสร้างความเข้าใจกับเกษตรกรในพื้นที่ต่างๆ
ให้รับทราบ ถึงการครอบครองสารดังกล่าวก่อนจะมีผลแบนสารตามวันที่กําหนด
ทั้งนี้ ในวันที่ 25 พ.ย. 62 จะประชุมร่วมกับสหกรณ์จังหวัด ทั้ง 17 จังหวัด เพื่อมาร่วมรับฟังแนวทางและสร้างความเข้าใจแก่เกษตรกรให้ทั่วถึง ตลอดจนประสานกับผู้ว่าราชการจังหวัดเพื่อขอความร่วมมือให้ชี้แจงแนวทางปฏิบัติกับผู้บริหารองค์กรปกครองส่วนท้องถิ่น ทั้งกํานัน ผู้ใหญ่บ้าน โดยสิ่งสําคัญคือจะต้องไม่มีเกษตรกรถูกจับกุมในข้อหามีสารเคมีดังกล่าวไว้ในครอบครอง อย่างไรก็ตามจากการลงพื้นที่ได้รับทราบว่ามีร้านค้าหลายแห่งเริ่มมีการขายสารดังกล่าวแบบลดแลกแจกแถมเพื่อดึงดูดให้เกษตรกรซื้อ ซึ่งเกษตรกรที่ทราบข่าวก็ได้ปฏิเสธไป ทั้งนี้สารวัตรเกษตรจะต้องสอบถามเกษตรกรถึงแหล่งที่มาว่าได้มาอย่างไรด้วย ในส่วนของการเยียวยาเกษตรกรนั้นจะอยู่ในมาตรการที่ต้องพิจารณาต่อไป ยืนยันว่าทุกกอย่างต้องดําเนินการภายใต้กฎหมาย
“ส่วนกรณีที่จะมีเกษตรกรซึ่งได้รับผลกระทบจากการยกเลิกสารเคมี 3 ชนิดจะแต่งชุดดํารวมตัวไปเรียกร้องต่อนายกรัฐมนตรีนั้น ไม่ได้สร้างความกดดันแต่อย่างใด ก็ขอให้เป็นไปตามมติคณะกรรมการวัตถุอันตราย อย่างไรก็ตามยืนยันว่าจะเดินหน้าตามนโยบายที่ได้วางไว้แต่แรก ที่จะให้มีการแบนสารเคมีทั้ง 3 ชนิด ให้มีผลวันที่ 1 ธ.ค. นี้ โดยในวันที่ 27 พ.ย. นี้ จะมีการประชุมของคณะกรรมการวัตถุอันตราย ซึ่งจะมีมติอย่างไรก็ต้องติดตามต่อไป” นางสาวมนัญญา กล่าว
สําหรับมาตรการปฏิบัติของพนักงานเจ้าหน้าที่สารวัตรเกษตรหลังจากประกาศกําหนดให้วัตถุอันตรายดังกล่าวเป็นวัตถุอันตรายชนิดที่ 4 นั้น จะมีการตรวจสอบการนําเข้าเพื่อป้องกันการลักลอบ ณ ด่านตรวจพืช รวมทั้งเข้าตรวจสอบสถานประกอบการทั้งผู้ผลิต ผู้นําเข้า ผู้ส่งออก ผู้จําหน่าย ร้านค้า และผู้ที่มีไว้ครอบครองหากพบการกระทําผิดให้ดําเนินการตามกฎหมาย ผู้ฝ่าฝืนมีโทษจําคุกไม่เกิน 10 ปี หรือปรับไม่เกิน 1 ล้านบาท
รัฐบาลไทย-ข่าวทำเนียบรัฐบาล-รัฐบาลไทย สั่งซื้อยา Favipiravir รักษาผู้ป่วยโควิด-19 จากญี่ปุ่นและจีน รวมแล้วกว่า 2.87 แสนเม็ด
วันอาทิตย์ที่ 5 เมษายน 2563
รัฐบาลไทย สั่งซื้อยา Favipiravir รักษาผู้ป่วยโควิด-19 จากญี่ปุ่นและจีน รวมแล้วกว่า 2.87 แสนเม็ด
รัฐบาลไทย มอบให้กระทรวงสาธารณสุข จัดหายา Favipiravir  โดยสั่งซื้อจาก 2 แหล่งหลักคือญี่ปุ่นและจีน รวมแล้วกว่า 2.87 แสนเม็ด กระจายให้กับโรงพยาบาลในเขตกรุงเทพและปริมณฑล และ 12 เขตสุขภาพ รักษาผู้ป่วยโควิด-19  องค์การเภสัชกรรมพร้อมจัดหาเพิ่มอย่างต่อเน
รัฐบาลไทย มอบให้กระทรวงสาธารณสุข จัดหายา Favipiravir โดยสั่งซื้อจาก 2 แหล่งหลักคือญี่ปุ่นและจีน รวมแล้วกว่า 2.87 แสนเม็ด กระจายให้กับโรงพยาบาลในเขตกรุงเทพและปริมณฑล และ 12 เขตสุขภาพ รักษาผู้ป่วยโควิด-19 องค์การเภสัชกรรมพร้อมจัดหาเพิ่มอย่างต่อเนื่อง
นายแพทย์วิฑูรย์ ด่านวิบูลย์ ผู้อํานวยการองค์การเภสัชกรรม เปิดเผยว่า รัฐบาลไทยมอบให้กระทรวงสาธารณสุข จัดหายาฟาวิพิราเวียร์ (Favipiravir) ซึ่งเป็นยาสําคัญสําหรับผู้ติดเชื้อโควิด -19 มีแหล่งผลิตอยู่ 2 แหล่งหลัก คือญี่ปุ่นเจ้าของลิขสิทธิ์และจีนซึ่งได้รับลิขสิทธิ์จากญี่ปุ่น รวมได้รับยามาแล้ว 87,000 เม็ด โดย เมื่อ 24 กุมภาพันธ์ 2563 กรมควบคุมโรคได้นําเข้ายาจากประเทศญี่ปุ่นจํานวน 5,000 เม็ด เมื่อวันที่ 2 มีนาคม 2563 รัฐบาลจีนได้บริจาคให้รัฐบาลไทยจํานวน 2,000 เม็ด เมื่อ 12 มีนาคม 2563 กรมควบคุมโรคนําเข้ายาจากประเทศญี่ปุ่นจํานวน 40,000 เม็ด ส่งมอบให้สถาบันบําราศนราดูร ,กรมการแพทย์ ,โรงพยาบาลใน 12 เขตสุขภาพแล้ว และเมื่อวันที่ 30 มีนาคม 2563 องค์การเภสัชกรรมได้จัดซื้อจากญี่ปุ่น 40,000 เม็ด ส่งให้โรงพยาบาลราชวิถี 18,000 เม็ด เพื่อกระจายให้กับโรงพยาบาลในเขตกรุงเทพและปริมณฑล และ 12เขตสุขภาพ จํานวน 18,000 เม็ด เพื่อจัดสรรให้กับโรงพยาบาลศูนย์ทั่วประเทศเป็นที่เรียบร้อยแล้วเช่นกัน เหลือไว้สํารองสําหรับจัดสรรกรณีจําเป็นเร่งด่วนอีกจํานวน 4,000 เม็ด
ปัจจุบันได้มีการใช้ยาฟาวิพิราเวียร์ กับผู้ป่วยแล้ว จํานวน 515 ราย ใช้ไปแล้ว 48,875 เม็ดเหลืออยู่ 38,126 เม็ด สามารถมีใช้ได้อย่างต่อเนื่องอีกถึง 4-5 เดือน ล่าสุดเมื่อปลายเดือนมีนาคม 2563 องค์การเภสัชกรรม ได้สั่งซื้อจากจีนและญี่ปุ่นเพิ่ม 200,000 เม็ด โดยจะมีการจัดส่งยาภายในเดือนเมษายนนี้ รวมแล้ว 287,000 เม็ด และจะมีการสั่งซื้อเพื่อสํารองเพิ่มอย่างต่อเนื่อง
“การจัดหายาต้านไวรัสในครั้งนี้ มีความยากลําบากเนื่องจากเป็นที่ต้องการของทุกประเทศ ต้องใช้การดําเนินการทุกวิถีทาง ทั้งการเจรจาผ่านสถานฑูตญี่ปุ่นและจีนทั้งในแง่ของการซื้อและบริจาคมาโดยตลอด เพื่อสวัสดิภาพ ความปลอดภัยของพี่น้องประชาชนชาวไทยเราไม่รอเด็ดขาด ส่วนกรณีข่าวญี่ปุ่นจะบริจาคยาให้ 30 ประเทศนั้น ในเบื้องต้นทราบว่าญี่ปุ่นจะบริจาคสําหรับโครงการวิจัยเท่านั้น ซึ่งทั้งนี้หากประเทศใดต้องการบริจาคยาประเทศไทยยินดีรับการสนับสนุน เพื่อให้มียาช่วยรักษาชีวิตของประชาชนชาวไทยอย่างเร่งด่วน” นายแพทย์วิฑูรย์ กล่าว
***************************************
รัฐบาลไทย-ข่าวทำเนียบรัฐบาล-ไทยได้รับเสียงชื่นชมจากสื่อเยอรมัน มาตรการเฝ้าระวังการแพร่ระบาดไวรัสโควิด - 19 เด็ดขาด
วันพฤหัสบดีที่ 12 มีนาคม 2563
ไทยได้รับเสียงชื่นชมจากสื่อเยอรมัน มาตรการเฝ้าระวังการแพร่ระบาดไวรัสโควิด - 19 เด็ดขาด
ไทยได้รับเสียงชื่นชมจากสื่อเยอรมัน มาตรการเฝ้าระวังการแพร่ระบาดไวรัสโควิด - 19 เด็ดขาด
นาย Andreas Gandzior ได้เขียนบทความเผยแพร่ เว็บไซต์ Berliner Morgenpost ซึ่งเป็นสื่อท้องถิ่นของเยอรมนี ชื่นชมมาตรการป้องกันการแพร่ระบาดของเชื้อไวรัสโคโรนา 2019 ของไทย ที่เน้นสร้างความรู้ให้กับประชาชน ควบคู่ไปกับการเฝ้าระวัง รัดกุม ต่อเนื่อง โดยนาย Gandzior แสดงความประทับใจที่พบเห็นประชาชนทั้งคนไทยและชาวต่างประเทศสวมใส่หน้ากากอนามัย มีการจัดวางเจลแอลกอฮอล์ตามพื้นที่สาธารณทั่วไปทั้งแหล่งท่องเที่ยว ห้างสรรพสินค้า สถานที่ราชการ และการตรวจวัดอุณหภูมิในจุดเข้า-ออกอาคาร รวมทั้งการเผยแพร่คําแนะนําในการปฏิบัติตนเพื่อสุขอนามัยที่ดี เพื่อลดความเสี่ยงในการติดเชื้อไวรัส เป็นมาตรการป้องกันที่พบเห็นพบได้ทั่วไปตามสถานที่ต่าง ถือเป็นแบบอย่างที่ดีในการรับมือกับการแพร่ระบาดไวรัสโควิด-19
ทั้งนี้ รัฐบาลได้ดําเนินมาตรการที่สอดคล้องกับสถานการณ์ที่พัฒนาไปทุกขณะ เพิ่มความเข้มข้นทุกช่องทางการเดินทางเข้าสู่ประเทศไทย ในการคัดกรองอย่างเต็มประสิทธิภาพ ทั้งอุปกรณ์และเจ้าหน้าที่ ทั้งแผนป้องกันและการเฝ้าระวังการระบาดในระดับต่อไป ทําให้ ณ วันนี้ ไทยอยู่ในระดับที่ 37 ของประเทศที่มีการแพร่ระบาดของเชื้อไวรัสโควิด-19 ทั่วโลก สะท้อนถึงความมุ่งมั่นตั้งใจของทุกฝ่ายในการดูแลสุขภาพประชาชน โดยเฉพาะความร่วมมือร่วมใจของพี่น้องประชาชนทุกคน เพราะไวรัสโควิด-19 สามารถหยุดได้ด้วยตัวเราด้วย ดูแลสุขภาพตนเอง กินร้อน ใช้ช้อนกลาง และล้างมืออย่างสม่ําเสมอหลีกเลี่ยงสถานที่ที่มีคนอยู่แออัด
รัฐบาลไทย-ข่าวทำเนียบรัฐบาล-"กระทรวงยุติธรรม" ขับเคลื่อนการดำเนินงานของสำนักงานยุติธรรมจังหวัด ประจำปีงบประมาณ ๒๕๖๓
วันพฤหัสบดีที่ 7 พฤศจิกายน 2562
"กระทรวงยุติธรรม" ขับเคลื่อนการดําเนินงานของสํานักงานยุติธรรมจังหวัด ประจําปีงบประมาณ ๒๕๖๓
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมเชิงปฏิบัติการ เพื่อชี้แจงแนวทางการดําเนินงานของสํานักงานยุติธรรมจังหวัด ประจําปีงบประมาณ ๒๕๖๓
ในวันพุธที่ ๖ พฤศจิกายน ๒๕๖๒ เวลา ๐๙.๐๐ น.
ณ ห้องฟีนิกซ์ บอลรูม ๓ อาคารอิมแพ็ค เอ็กซิบิชั่น เมืองทองธานี
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมเชิงปฏิบัติการ เพื่อชี้แจงแนวทางการดําเนินงานของสํานักงานยุติธรรมจังหวัด
ประจําปีงบประมาณ ๒๕๖๓
โดยมี พันตํารวจเอก ทรงศักดิ์ รักศักดิ์สกุล นายนิมิต ทัพวนานต์ ผู้ตรวจราชการกระทรวงยุติธรรม
นายวัลลภ นาคบัว ผู้อํานวยการสํานักงานกิจการยุติธรรม พร้อมด้วย ผู้บริหารหน่วยงาน
ในสังกัดกระทรวงยุติธรรม และเจ้าหน้าที่จากสํานักงานยุติธรรมจังหวัด กว่า ๕๐๐ คน เข้าร่วมฯ
การประชุมดังกล่าว มีวัตถุประสงค์เพื่อให้บุคลากรของสํานักงานยุติธรรมจังหวัดและหน่วยงานที่เกี่ยวข้อง
มีความรู้ ความเข้าใจในนโยบายและแนวทางการดําเนินงานของกระทวงยุติธรรม ในการขับเคลื่อน
การดําเนินงานของสํานักงานยุติธรรมจังหวัด ตลอดจนสามารถนําไปใช้เป็นแนวทางในการดําเนินงาน
ที่เกี่ยวข้องให้มีประสิทธิภาพและเกิดประสิทธิผลยิ่งขึ้น
ในการนี้ ปลัดกระทรวงยุติธรรม ได้บรรยายพิเศษ เรื่อง “นโยบายและยุทธศาสตร์
ของกระทรวงยุติธรรม ประจําปีงบประมาณ ๒๕๖๓” ใจความสําคัญตอนหนึ่งว่า
ผู้ปฏิบัติงานในส่วนงานของยุติธรรมจังหวัด จะต้องเชื่อมโยงภารกิจของทุกหน่วยงาน
ในสังกัดกระทรวงยุติธรรม เพื่อผลักดันการดําเนินงานของสํานักงานยุติธรรมจังหวัด
ให้มีความอย่างชัดเจนและสามารถเข้าถึงประชาชนในพื้นที่ได้อย่างทั่วถึง
รัฐบาลไทย-ข่าวทำเนียบรัฐบาล-ปลัดมหาดไทยสั่งการผู้ว่าฯ ทุกจังหวัด จ้างนักศึกษาช่วยปฏิบัติงานสนับสนุนโครงการไทยนิยม ยั่งยืน ช่วงปิดภาคเรียน
วันพุธที่ 28 มีนาคม 2561
ปลัดมหาดไทยสั่งการผู้ว่าฯ ทุกจังหวัด จ้างนักศึกษาช่วยปฏิบัติงานสนับสนุนโครงการไทยนิยม ยั่งยืน ช่วงปิดภาคเรียน
ปลัดมหาดไทยสั่งการผู้ว่าฯ ทุกจังหวัด จ้างนักศึกษาช่วยปฏิบัติงานสนับสนุนโครงการไทยนิยม ยั่งยืน ช่วงปิดภาคเรียน
วันนี้ (28 มี.ค.61) ที่กระทรวงมหาดไทย นายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่า ตามที่กระทรวงมหาดไทยได้ดําเนินการขับเคลื่อนการพัฒนาประเทศตามโครงการไทยนิยม ยั่งยืน ครั้งที่ 2 โดยได้เริ่มดําเนินการตั้งแต่วันที่ 21 มีนาคม 2561 ซึ่งเป็นการติดตามขับเคลื่อนการพัฒนาและแก้ไขปัญหาและสร้างการรับรู้ตามประเด็นต่าง ๆ 10 เรื่อง โดยให้จังหวัดและอําเภอบูรณาการความร่วมมือทุกภาคส่วน ซึ่งเป็นองค์ประกอบสําคัญของประชารัฐทั้งภาคเอกชน ภาคประชาสังคม และสถาบันการศึกษาในพื้นที่ ได้เข้ามามีส่วนร่วมในการขับเคลื่อนประเทศตามโครงการไทยนิยม ยั่งยืน
โฆษกกระทรวงมหาดไทย กล่าวว่า เพื่อให้การดําเนินงานขับเคลื่อนโครงการไทยนิยม ยั่งยืน เป็นไปตามแนวทางที่กําหนดและเกิดประสิทธิภาพต่อการดําเนินโครงการ ปลัดกระทรวงมหาดไทยจึงได้สั่งการไปยังผู้ว่าราชการจังหวัด ทุกจังหวัด ดําเนินการจ้างนักศึกษามาช่วยปฏิบัติงานราชการในช่วงปิดภาคเรียน (1 คน ต่อ 1 ตําบล) เพื่อสนับสนุนโครงการไทยนิยม ยั่งยืน โดยมีหน้าที่รับผิดชอบในการลงพื้นที่ในตําบลที่ได้รับมอบหมายร่วมกับทีมขับเคลื่อนการพัฒนาประเทศตามโครงการไทยนิยม ยั่งยืน ระดับตําบล บันทึกข้อมูลการลงพื้นที่ สนับสนุนทีมขับเคลื่อนฯ ระดับตําบลในการทํางาน และลงพื้นที่ไปประชุมประชาคมหมู่บ้าน/ชุมชนร่วมกับคณะกรรมการหมู่บ้าน (กม.) ในการจัดทําโครงการต่าง ๆ เพื่อเสนอขอรับการสนับสนุนงบประมาณตามโครงการไทยนิยม ยั่งยืน รวมทั้งช่วยอําเภอในการบันทึกข้อมูลตามโครงการไทยนิยม ยั่งยืน และช่วยดําเนินงานตามโครงการพัฒนาคุณภาพชีวิตเพื่อขับเคลื่อนเศรษฐกิจฐานรากในพื้นที่ตามโครงการไทยนิยม ยั่งยืน (หมู่บ้าน/ชุมชนละ 2 แสนบาท) และภารกิจอื่น ๆ ตามที่นายอําเภอมอบหมาย
โฆษกกระทรวงมหาดไทย กล่าวเพิ่มเติมว่า การจ้างนักศึกษาช่วยปฏิบัติงานสนับสนุนโครงการไทยนิยม ยั่งยืน ในครั้งนี้ จะทําให้นักศึกษาได้มีโอกาสเรียนรู้การทํางานของส่วนราชการ สั่งสมประสบการณ์ในการทํางานร่วมกับประชาชน ภาคเอกชน ภาคประชาสังคม และได้ลงพื้นที่จริงในการปฏิบัติงานร่วมกับทุกภาคส่วน ซึ่งจะเป็นประโยชน์ในการทํางานภายหลังสําเร็จการศึกษา อีกทั้งยังเป็นการสร้างรายได้ในช่วงปิดภาคเรียนอีกด้วย.
ครั้งที่ 68/2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานในพิธีทำบุญครบรอบ 2 ปี วันคล้ายวันสถาปนากระทรวงฯ
วันศุกร์ที่ 14 กันยายน 2561
รมว.ดิจิทัลฯ เป็นประธานในพิธีทําบุญครบรอบ 2 ปี วันคล้ายวันสถาปนากระทรวงฯ
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานในพิธีทําบุญครบรอบ 2 ปี การก่อตั้งกระทรวงดิจิทัลฯ โดยนําคณะผู้บริหารกระทรวงฯ และหน่วยงานในสังกัด ร่วมสักการะท้าวมหาพรหม บริเวณศาลพระพรหมประจําอาคารรัฐประศาสนภักดี เมื่อวันที่ 14 กันยายน 2561 หลังจากนั้นได้มีพิธีเจริญพระพุทธมนต์ พระสงฆ์ 9 รูป บริเวณชั้น 9 กระทรวงดิจิทัลฯ อาคารรัฐประศาสนภักดี ศูนย์ราชการเฉลิมพระเกียรติ 80 พรรษาฯ กรุงเทพฯ โดยมีผู้บริหาร ข้าราชการ พนักงานราชการ และเจ้าหน้าที่กระทรวงฯ พร้อมด้วยผู้บริหารและพนักงานหน่วยงานในสังกัดกระทรวงฯ เข้าร่วมพิธีอย่างพร้อมเพรียงกัน ทั้งนี้ กระทรวงดิจิทัลฯ ได้ดําเนินงานตามนโยบาย Thailand 4.0 มาอย่างต่อเนื่อง โดยใช้เทคโนโลยีดิจิทัลในการผลักดันเศรษฐกิจและสังคมของประเทศผ่านโครงการต่างๆ ภายใต้กรอบยุทธศาสตร์ชาติ 6 ด้าน ได้แก่ 1) ยุทธศาสตร์ด้านความมั่นคง 2) ยุทธศาสตร์ด้านการสร้างความสามารถในการแข่งขัน 3) ยุทธศาสตร์ด้านการพัฒนาและเสริมสร้างศักยภาพทรัพยากรมนุษย์ 4) ยุทธศาสตร์ด้านการสร้างโอกาสและความเสมอภาคทางสังคม 5) ยุทธศาสตร์ด้านการสร้างการเติบโตบนคุณภาพชีวิตที่เป็นมิตรต่อสิ่งแวดล้อม และ 6) ยุทธศาสตร์ด้านการปรับสมดุลและพัฒนาระบบบริหารจัดการภาครัฐ เพื่อลดความเหลื่อมล้ําภายในสังคม สร้างงาน สร้างอาชีพ ที่มั่นคงให้แก่ประชาชนทั้งประเทศ อันเป็นรากฐานสําคัญในการนําพาประเทศสู่ความมั่นคง มั่งคั่ง และยั่งยืน
**********************
รัฐบาลไทย-ข่าวทำเนียบรัฐบาล-กรุงไทยพักหนี้เงินต้น-ดอกเบี้ย  6 เดือน พร้อมปล่อยกู้ 2% ต่อปี ปลอดดอกเบี้ย 6 เดือนแรก
วันพุธที่ 8 เมษายน 2563
กรุงไทยพักหนี้เงินต้น-ดอกเบี้ย  6 เดือน พร้อมปล่อยกู้ 2% ต่อปี ปลอดดอกเบี้ย 6 เดือนแรก
ธ.กรุงไทยเพิ่มมาตรช่วยเหลือลูกค้าต่อเนื่องเป็นระลอกตามภาวะเศรษฐกิจ หลังออกหลากหลายมาตรการช่วยเยียวยา ล่าสุดพักชําระหนี้ทั้งเงินต้น-ดอกเบี้ย 6 เดือน ให้ลูกค้าวงเงินกู้ไม่เกิน 100 ล้านบาท พร้อมปล่อยกู้ Soft Loan สําหรับลูกค้าวงเงินกู้ไม่เกิน 500 ล้านบาท
ธนาคารกรุงไทยเพิ่มมาตรช่วยเหลือลูกค้าต่อเนื่องเป็นระลอก ตามภาวะเศรษฐกิจ หลังออกหลากหลายมาตรการช่วยเยียวยา ล่าสุดพักชําระหนี้ทั้งเงินต้น-ดอกเบี้ย 6 เดือน ให้ลูกค้าวงเงินกู้ไม่เกิน 100 ล้านบาท พร้อมปล่อยกู้ Soft Loan สําหรับลูกค้าวงเงินกู้ไม่เกิน 500 ล้านบาท อัตราดอกเบี้ย 2% ต่อปี โดยปลอดดอกเบี้ยนาน 6 เดือนแรก ติดต่อได้ทุกวันตลอด 24 ชม. ผ่านเว็บไซต์ krungthai.com/covid19/ หรือ Krungthai Contact Center โทร. 02-111-1111
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ธนาคารยังคงเดินหน้าให้ความช่วยเหลือลูกค้าทั้งรายย่อยและลูกค้าธุรกิจที่ได้รับผลกระทบจากภาวะเศรษฐกิจและวิกฤติโควิด-19 อย่างเต็มที่ โดยล่าสุดธนาคารกรุงไทยร่วมมาตรการเพิ่มเติมเพื่อช่วยเหลือ SME ของกระทรวงการคลังและธนาคารแห่งประเทศไทยซึ่งเป็นไปตามร่างพระราชกําหนดการให้ความช่วยเหลือทางการเงินแก่วิสาหกิจขนาดกลางและขนาดย่อมฯ โดยประกาศพักชําระหนี้เงินต้น-ดอกเบี้ย 6 เดือน ให้กับลูกค้าธุรกิจที่มีวงเงินกู้ไม่เกิน 100 ล้านบาท เพื่อรับมือกับรายจ่ายที่จําเป็นของธุรกิจ เริ่มมีผลเดือนเมษายน-กันยายน 2563
นอกจากนี้ ธนาคารยังสนับสนุนสินเชื่อใหม่ (Soft Loan) เพื่อเสริมสภาพคล่องให้กลุ่มลูกค้าที่มีวงเงินสินเชื่อไม่เกิน 500 ล้านบาท โดยกู้ได้สูงสุดไม่เกิน 20% ของยอดหนี้คงค้าง ณ 31 ธันวาคม 2562 อัตราดอกเบี้ย 2% ต่อปี โดยธนาคารไม่คิดดอกเบี้ยในช่วง 6 เดือนแรก เพื่อช่วยให้ลูกค้าสามารถเดินหน้าธุรกิจต่อไปได้
นายผยง ศรีวณิช กล่าวต่อไปว่า ที่ผ่านมา ธนาคารได้ให้ความช่วยเหลือลูกค้าทุกกลุ่มทุกขนาด โดยออกมาตรการเยียวยาและบรรเทาความเดือดร้อนให้ลูกค้าที่ได้รับผลกระทบทั้งทางตรงและทางอ้อมมาโดยตลอด ด้วยการพักชําระเงินต้น 12 เดือนให้กับลูกค้ารายย่อย พักชําระเงินต้น 12 เดือน ขยายระยะเวลาชําระหนี้ตั๋วสัญญาใช้เงิน (P/N) และสินเชื่อ Trade Finance ออกไป 6 เดือน สําหรับลูกค้าธุรกิจที่มีรายได้ลดลง พักชําระหนี้ให้ลูกค้ารายย่อยและลูกค้าธุรกิจที่มีสถานะชําระปกติทั้งเงินต้นและดอกเบี้ยนาน 3 เดือน ทั้งสินเชื่อบุคคลภายใต้การกํากับ และสินเชื่อเพื่อที่อยู่อาศัยที่มีวงเงินกู้ไม่เกิน 3 ล้านบาท สินเชื่อธุรกิจที่มีวงเงินกู้ไม่เกิน 20 ล้านบาท รวมทั้งให้สินเชื่อกรุงไทยต้านภัยโควิด-19 ดอกเบี้ยเริ่มต้นที่ 2% ต่อปี คงที่ 2 ปีแรก วงเงินกู้สูงสุด 20 ล้านบาท ฟรีค่าธรรมเนียม บสย. ค้ําประกัน 4 ปี ทําธุรกรรมโอน รับ จ่าย ไม่คิดค่าธรรมเนียมนาน 1 ปี สําหรับลูกค้าธุรกิจที่ได้รับผลกระทบจากโควิด-19 เช่น ธุรกิจท่องเที่ยว โรงแรม รถเช่า ร้านขายของฝาก ของที่ระลึก ซึ่งขณะนี้ได้ให้ความช่วยเหลือลูกค้าไปแล้วกว่า 3,500 ราย วงเงินกว่า 40,000 ล้านบาท และมีลูกค้าที่อยู่ระหว่างดําเนินการอีกกว่า 70,000 ราย วงเงินประมาณ 280,000 ล้านบาท รวมวงเงินช่วยเหลือ 320,000 ล้านบาท
ทั้งนี้ หลักเกณฑ์ของมาตรการดังกล่าว ธนาคารจะแจ้งให้ทราบเพิ่มเติมต่อไป ลูกค้าสามารถขอรับความช่วยเหลือได้ทุกวัน ตลอด 24 ชั่วโมง ผ่านเว็บไซต์ krungthai.com/covid19/ และ Krungthai Contact Center โทร. 02-111-1111 ธนาคารจะตรวจสอบข้อมูลและติดต่อกลับ เพื่อให้ความช่วยเหลืออย่างเร่งด่วนต่อไป
รัฐบาลไทย-ข่าวทำเนียบรัฐบาล-กรมทางหลวง เปิดการจราจรทางหลวงหมายเลข 11 สายพิษณุโลก – เด่นชัย แล้ว หลังดินสไลด์ทับผิวจราจร
วันจันทร์ที่ 25 กันยายน 2560
กรมทางหลวง เปิดการจราจรทางหลวงหมายเลข 11 สายพิษณุโลก – เด่นชัย แล้ว หลังดินสไลด์ทับผิวจราจร
นายธานินทร์ สมบูรณ์ อธิบดีกรมทางหลวงเปิดเผยถึงความคืบหน้ากรณีเหตุดินสไลด์ทับทางจราจร ทางหลวงหมายเลข 11 พิษณุโลก -เด่นชัย  ระหว่าง กม. 285+600 - กม.285+900  (ก่อน ขึ้นเขาขาด ฝั่งขาเข้า)
ว่าปัจจุบันกรมทางหลวงโดยแขวงทางหลวงอุตรดิตถ์ที่ 1 ได้ดําเนินการแก้ไข จนสามารถใช้เส้นทางดังกล่าวโดยปกติแล้ว และเข้าดําเนินการล้างผิวจราจร เพื่อเตรียมเปิดการจราจรในฝั่งขาล่อง (อุตรดิตถ์ – พิษณุโลก) แต่อย่างไรก็ตามเนื่องขณะนี้ยังเกิดฝนตกหนักในหลายพื้นที่ ยังได้สั่งการให้ผู้อํานวยการแขวงทางหลวงทั่วประเทศเฝ้าติดตามสถานการณ์และเฝ้าระวังอยู่ตลอดเวลา
อธิบดีกรมทางหลวงยังกล่าวถึงสถานการณ์ภาพรวมของทางหลวงที่ถูกน้ําท่วมต่อไปอีกว่าขณะนี้ (24 กันยายน2560) ทุกเส้นทางยังสามารถผ่านได้ ทั้งนี้ประชาชนที่ต้องการสอบถามสภาพเส้นทางการจราจรบนทางหลวงในเขตพื้นที่ประสบอุทกภัย ต้องการความช่วยเหลือ หรือ พบเหตุบนทางหลวง เช่น ต้นไม้ล้ม ทางขาด สามารถแจ้งได้ที่สายด่วนกรมทางหลวง 1586 ทุกวันฟรีตลอด 24 ชั่วโมง